钦定古今图书集成/明伦汇编/皇极典/第259卷 > 任官惟贤才赋 宋范仲淹
## 钦定古今图书集成/明伦汇编/皇极典/第259卷 > 任官惟贤才赋 宋范仲淹

“官也者，名器所守，贤也者，才谋不群。”当建官而公共，
惟任贤而职分。大则论道经邦，帝赉之猷允著；小则
陈力就列，家食之叹无闻。王者临万邦之民，列百揆
之职，将致理而有成，故抡材而不忒。示以好爵，惟皇
之士攸臻；致于周行，命世之才尽得。始其精选不贰，

处烦理剧，悉资濬哲之谋。岂不以官人者一人之股
肱，兆民之纲纪。厥用也虽各司其局；厥功也盖同归
于理。非其人则贻民之忧，得其人则致君之美。”是故
每孜孜于仄席，忧在进焉，俾济济以盈，庭野无遗矣。
盖以非贤不乂，得士则昌。度其才而后用，授其政而
必当。上以见知人之道，下以见称职之方。亦如大厦
构成，惟美材而是取；良工制作，得利器而允臧。自然
谗邪知禁，惟君子之是任；政教昭宣，致王业之不愆。
庶类咸若，群方晏然。其或未精，黜陟弗辨媸妍素餐
之诮必作，《嘉鱼》之咏莫传。曷若我命以钧衡，乃负鼎
之明哲；升乎谏诤，必及霤之忠贤。大哉！考古典之训
谟，览前王之取舍。巍巍尧帝，得五臣而洽域中；赫赫
轩皇，用六相而光天下。故我后法二帝之垂衣，举多
贤者。